Source: http://rovaniemi.cloudnc.fi/fi-FI/Toimielimet/Elinvoimalautakunta/Kokous_2842020/LISAPYKALA_Elinvoimatoimialan_hallintopa(99679)
Timestamp: 2020-06-02 07:50:57+00:00
Document Index: 7111165

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

LISÄPYKÄLÄ: Elinvoimatoimialan hallintopäällikön viran perustaminen | Rovaniemi
LISÄPYKÄLÄ: Elinvoimatoimialan hallintopäällikön viran perustaminen
ROIDno-2020-1443
Hallintopäällikön tehtävät
Hallintosääntö 55§: Lautakunnan alaisen toimialan osalta viran perustamisesta ja lakkauttamisesta päättää lautakunta. Elinvoimatoimialalle on tarpeen perustaa hallintopäällikön virka. Hallintopäällikkö tehtäviin kuuluu:
laaja-alaisesti elinvoimatoimialan johdon tukitehtäviä, johon sisältyy yleishallinnon ja henkilöstöhallinnon valmistelu-, johto-, kehittämis- ja toimeenpanotehtäviä sekä koordinoivaa valmistelua toimialan toimintayksiköiden kesken
lautakuntiin liittyvän valmistelutyön tukeminen sekä lautakuntien päätösten valmisteleminen
toimialan palveluiden valmistelu, suunnittelu, organisointi, seuranta ja kehittäminen
vastata kaupungin kasvulle ja kehittymiselle olennaisten elinkeino- ja työllisyyspalvelujen resurssien tehokkaasta hyödyntämisestä kaupungin strategisten tavoitteiden toteuttamiseksi
elinkeino- ja työllisyyspalveluiden toiminnan, henkilöstön, palvelutuotannon ja talouden johtaminen, sekä toimintayksiköiden päälliköiden ja muiden suorien alaisten lähiesimiehenä toimiminen
vastata toimialan oikeudellisten asioiden hoitamisesta ja avustaa toimialan palvelualueita hallinnollisissa ja oikeudellisissa kysymyksissä
toimialan johtoryhmän jäsenenä toimiminen
Kaupunginvaltuusto päätti 11.11.2019 organisaatiouudistuksesta, jonka yhteydessä perustettiin elinvoiman toimiala. Toimiala muodostuu kahdesta toimielimestä; elinvoima- ja ympäristölautakunnasta. Kaupunginhallitus päätti 16.3.2020 toimielinten palvelualuejaosta. Elinvoimalautakunnan palvelualueet ovat elinkeino- ja työllisyyspalvelut, sekä tekniset palvelut. Elinvoimalautakunnan toimintayksiköitä ovat elinkeinopalvelut, työllisyyspalvelut, alueelliset palvelut, kansainväliset palvelut, kaavoitus, paikkatieto- ja tonttipalvelut, sekä yhdyskuntatekniikka. Ympäristölautakunnan palvelualue on ympäristövalvonta ja sen toimintayksiköt ovat rakennusvalvonta, ympäristönsuojelu, ympäristöterveydenhuolto ja pelastuspalvelut.
Toimialalla ei ole hallintopäällikölle osoitettujen tehtävien hoitamiseen henkilöresurssia ja sen puute näkyy toimialalla mm. seuraavasti:
elinkeino- ja työllisyyspalveluiden palvelualueella ei ole henkilöä, joka toimisi palvelualueen vastuuhenkilönä ja tämä kuormittaa toimialajohtoa erittäin paljon: elinkeino- ja työllisyyspalveluiden päivittäinen operatiivinen johtaminen vie aikaa, mikä on pois koko toimialan johtamiselta ja suunnittelemiselta (talous, palvelut, perehtyminen valmistelun alla oleviin asioihin ja sitä kautta perustellut esitykset lautakunnalle, kaupunginhallituksen ja -valtuuston edellyttämät toimet, sitoutuminen kaupungin strategia- ja johtoryhmätyöhön), sekä mahdollisuudelta osallistua maakunnalliseen, tai valtakunnantason strategia-, suunnittelu- ja kehittämistyöhön missä tarvitaan Rovaniemen edunvalvontaa
yritysten maankäytön tarpeisiin liittyvät taustatyöt ja yhteenjuokseminen jäävät taka-alalle tai pitkittyvät suhteettomasti, koska toimialalla ei ole elinkeinopalveluiden vastuuhenkilöä, joka toimisi yritysten sekä kaavoituksen, paikkatieto- ja tonttipalvelujen, yhdyskuntatekniikan ja rakennusvalvonnan välissä
oikeudellisen osaamisen puute toimialan valmistelussa näkyy siten, että on tilanteita missä on tehty paljon valmistelutyötä ja sidottu resursseja, vaikka asia ei olisi alun alkaenkaan kuulunut kaupungin tehtäväksi kaupungin viranhoitoon kuuluvaksi asian ollessa yksityisoikeudellinen
henkilöstöasioiden edellyttämää valmistelua kaupungin henkilöstöyksikölle/ toimialalle ei ehditä tehdä tarpeeksi nopeasti ja tämä vaarantaa toimialan palvelukyvyn
toimialalla on haasteita nimetä edustajaa sellaisiin työryhmiin, mitkä koskevat kaupungin hallinnon suunnittelua ja kehittämistä
Suoritetun tehtävän vaativuuden perusteella (hallintopäällikkö, palvelualueen johtaminen, lakiasiat) määriteltäväksi tehtäväkohtaiseksi palkaksi virkaan esitetään 5 209,08 euroa/kk.
Viran kelpoisuusehto esitetään määriteltäväksi seuraavasti: oikeustieteen maisterin tutkinto tai vastaava aiempi tutkinto, elinvoimatoimialan tehtävien tuntemus, käytännössä osoitettu johtamistaito ja johtamiskokemus sekä suomen kielen erinomainen suullinen ja kirjallinen taito.
Elinvoimalautakunta päättää perustaa elinvoimatoimialan hallintopäällikön viran 1.5.2020 alkaen. Viran tehtäväkohtainen palkka on 5 209,08 euroa/kk (hinnoittelukohta: palkkahinnoittelun ulkopuoliset) ja kelpoisuusehtona oikeustieteen maisterin tutkinto tai vastaava aiempi korkeakoulututkinto, elinvoimatoimialan tehtävien tuntemus, käytännössä osoitettu johtamistaito ja johtamiskokemus sekä suomen kielen erinomainen suullinen ja kirjallinen taito. Päätös pannaan täytäntöön mahdollisesta muutoksenhausta huolimatta.
Jaakko Portti esitti, että asia jätetään pöydälle ja käsitellään seuraavassa kokouksessa. Portin esitystä kannatti Mikko Lempiäinen.
Puheenjohtaja totesi, että asian pöydällepanosta on tehty kannatettu päätösesitys, joten asiasta on äänestettävä. Elinvoimalautakunta hyväksyi puheenjohtajan ehdotuksen, jonka mukaan ne, jotka ovat asian käsittelyn kaannalla äänestävät Jaa ja ne, jotka ovat asian päydällepanon kannalla äänestävät Ei.
Suoritetussa äänestyksessä annettiin kahdeksan (8) Jaa-ääntä ja kolme (3) Ei-ääntä. Puheenjohtaja totesi, että asian käsittely jatkuu.
Jaakko Portti esitti, että päätösesitystä hallintopäällikön viran perustamisesta ei hyväksytä, ja mahdollinen tarvittava henkilöstöresurssit hoidetaan toimialan sisäisin henkilöstöjärjestelyin. Puheenjohtaja totesi, että Portin esitys raukeaa kannattamattomana.
Elinvoimalautakunta päätti toimialajohtajan ehdotuksen mukaisesti.
Jaakko Portti jätti asiasta eriävän mielipiteen. Liite 1.
Äänestys:Asian käsittelyä jatketaan JAA
Asia jätetään pöydälle Ei
Kaisu Huhtalo, Lauri Ylipaavalniemi, Minna Muukkonen, Heikki Poranen, Petteri Pohja, Anna-Maria Alaluusua, Katja Lindholm, Aarne Jänkälä
Mikko Lempiäinen, Marianna Mölläri, Jaakko Portti
Vakanssirekisterin ylläpitäjä
Jaakko Portin eriävä mielipide_hallintopäällikön viran perustaminen.pdf (pdf, 182 kt)